Okresná prokuratúra Michalovce 
Nám. Slobody 3, 071 01 Michalovce 1 	

Sp. zn. : 1 Pv 345/13/8807	Michalovce, 23.1.2015
EEČ : 2-66-34-2015

U Z N E S E N I E

Trestná vec:	obvinený XXXXX a spol.  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Michalovce zo dňa 13.6.2013, spisová značka 1 Pv 345/13/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
za prečin krádeže v štádiu pokusu, formou spolupáchateľstva podľa § 20, § 14 ods. 1, § 212 ods. 2 písm. d)  Tr. zákona  , ktorý mal byť spáchaný tým, že dňa 28. 01. 2013 okolo 19.30 h, po predchádzajúcej dohode došli spoločne do lesného porastu zv. Latorica, na parcelu registra "E" č. 2887/1, patriacu do lesného pôdneho fondu, v katastrálnom území mesta XXXXX, okres Michalovce, kde obvinený XXXXX bez povolenia svojou motorovou pílou spílil 2 ks stromov duba a 2 ks stromov jaseňa, ktoré následne porezal na metrové kusy, avšak skôr ako sa im takto prichystanú drevnú hmotu v množstve 3,91 m3 podarilo odcudziť a odviezť na prívesnom vozíku pripojenom  k  osobnému  motorovému  vozidlu,  boli  pristihnutí poľovníkmi, ktorí im v odvoze dreva zabránili,  takže škoda vo výške 273,70 € poškodenej Lesnej a pasienkovej spoločnosti XXXXX nevznikla.

Uznesením prokurátora Okresnej prokuratúry Michalovce zo dňa 13.6.2013, spisová značka 1 Pv 345/13/8807, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
2.	XXXXX, dátum narodenia: XXXXX 
18 mesiacov
Odôvodnenie:
         
	Uznesením prokurátora Okresnej prokuratúry Michalovce, sp. zn. 1Pv 345/13 z 13. 06. 2013, bolo podľa § 216 ods. 1 písm. a, b, c) Tr. poriadku podmienečne zastavené trestné stíhanie za prečin krádeže v štádiu pokusu, formou spolupáchateľstva podľa § 20, § 14 ods. 1, § 212 ods. 2 písm. d)  Tr. zákona  proti obvineným XXXXX a XXXXX, ktorý mal byť spáchaný tým, že dňa 28. 01. 2013 okolo 19.30 h, po predchádzajúcej dohode došli spoločne do lesného porastu zv. Latorica, na parcelu registra "E" č. 2887/1, patriacu do lesného pôdneho fondu, v katastrálnom území mesta XXXXX, okres Michalovce, kde obvinený XXXXX bez povolenia svojou motorovou pílou spílil 2 ks stromov duba a 2 ks stromov jaseňa, ktoré následne porezal na metrové kusy, avšak skôr ako sa im takto prichystanú drevnú hmotu v množstve 3,91 m3 podarilo odcudziť a odviezť na prívesnom vozíku pripojenom  k  osobnému  motorovému  vozidlu,  boli  pristihnutí poľovníkmi, ktorí im v odvoze dreva zabránili,  takže škoda vo výške 273,70 € poškodenej Lesnej a pasienkovej spoločnosti XXXXX nevznikla.

	Podľa § 216 ods. 2 Tr. poriadku bola pre podmienečné zastavenie trestného stíhania stanovená skúšobná doba v trvaní 18 mesiacov u každého z nich. Toto rozhodnutie sa stalo právoplatným dňom 21. 06. 2013 u oboch obvinených.

	Skúšobná doba pre podmienečné zastavenie trestného stíhania uplynula dňom 21. 12. 2014. 

	Po uplynutí skúšobnej doby bol vyžiadaný odpis z registra trestov a správy o povesti obvinených.

	Bolo zistené, že obaja obvinení v priebehu skúšobnej doby viedli riadny život,  nedopustili sa žiadneho trestného činu,  ani priestupku, a teda vyhoveli podmienkam  uvedeným v ustanovení § 217 ods. 1 Trestného poriadku. 

	Preto bolo rozhodnuté, že obvinení XXXXX a XXXXX sa v skúšobnej dobe podmienečného zastavenia trestného stíhania osvedčili.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Gloček
prokurátor